**Aleksandra Kretsu** (*rum.* Alexandra Crețu; 21 iyul 1993, Buxarest, Rumıniya) və ya səhnə adı ilə **Ester Peoni** — Rumıniya müğənnisi və bəstəkarı. O, "On a Sunday" mahnısı ilə Rumıniyanı İsrailin Tel-Əviv şəhərində keçirilən 2019 Avroviziya Mahnı Müsabiqəsində təmsil etmişdir. Ester Rumıniyada anadan olsa da, Kanadanın Monreal şəhərində böyüyüb başa çatmışdır.

Onun səhnə adı Ester Babiloniyanın sevgi, gözəllik, arzu, müharibə, ədalət və siyasi güc ilahəsi İştardan gəlir. Qədim fars dilində Ester "ulduz" deməkdir.

Musiqi karyerası
----------------

### 2015-2018: Erkən illəri

Ester Piteşti şəhərində yerləşən Dinu Lipatti adına incəsənət məktəbində musiqi təhsilini almışdır. Onun musiqiyə olan sevdası uşaqlıq illərindən özünü göstərməyə başlamış və o ailəsi ilə birlikdə Monrealda yaşayarkən caz kursuna getmişdir. Rumıniyaya qayıtdıqdan sonra Ester kbəstəkarlıq və caz bölmələri üzrə konservatoriyaya daxil olur. İnternetdə müxtəlif canlı ifalarını paylaşmasının ardınca Ester 2014-cü ildə Rumıniyanın bir albom şirkəti ilə müqavilə əldə edir. "Leyla" və "Iubire" sinqlları ilə birlikdə ifaçının fərqli musiqi əməkdaşlıqları da öz nəticəsini göstərir. Bir il sonra Esterin Veskan ilə duet şəklində ifa etdiyi "Sub aripa ta" mahnısı Rumıniya televiziya və radiolarında səslənməyə başlayır. 2018-ci ildə Esterin *Dig It* adlı mini-albomu işıq üzü görmüşdür. Albomda yer alan mahnılar Ester tərəfindən bəstələnmişdir.

### 2019 Avroviziya Mahnı Müsabiqəsi

Rumıniyanın TVR telekanalı Avroviziya 2019 üçün təşkil edilən *Selecției Naționale* adlı seçim turunda iştirak edən 24 namizəddən birinin də Ester Peoni olduğunu elan etmişdir. "On a Sunday" mahnısı ilə yarışmanın yarımfinal mərhələsində çıxış edən ifaçı finalda yer almağa nail olmuşdur. Qalibiyyətə əsas favorit Laura Bretan və Bella Santiaqonun göstərilməsinə baxmayaraq, nəticədə Ester seçim turunda qələbə qazanaraq Rumıniyanı Tel-Əvivdə keçirilən Avroviziya 2019-da təmsil etmək hüququnu əldə etmişdir.

Diskoqrafiya
------------

### Mini-albomlar

| Albom adı | İl |
| --- | --- |
| *Dig It* | 2018 |
|

### Sinqllar

| Mahnı adı | İl |
| --- | --- |
| „Iubire" | 2014 |
| „Cuminte de Crăciun"(Ana Baniçiu, Puya, Doddy, Veskan və Mahia Beldo) |
| „Sub aripa ta"(Veskan ilə duet) | 2015 |
| „1000 de motive"(Phelipe) ilə duet | 2016 |
| „On My Way" | 2017 |
| „So Fine" |
| „Leaving Tomorrow" |
| „Dig It" | 2018 |
| "On a Sunday" |
|

İstinadlar
----------

1. ↑  "Romania: Ester Peony Selected for Eurovision Song Contest 2019". Eurovoix. 17 fevral 2019. 2019-02-18 tarixində arxivləşdirilib. İstifadə tarixi: 2019-02-21.
2. ↑  "Romania: Ester Peony wins Selecția Națională 2019!". ESCToday. 17 fevral 2019. 2019-02-18 tarixində arxivləşdirilib. İstifadə tarixi: 2019-02-21.
3. ↑  "Romania goes for Ester Peony with 'On a Sunday'". Avropa Yayım İttifaqı. 17 fevral 2019. 2019-02-18 tarixində arxivləşdirilib. İstifadə tarixi: 2019-02-21.
4. ↑  "Arxivlənmiş surət". 2021-02-26 tarixində arxivləşdirilib. İstifadə tarixi: 2019-02-21.

|
|  |
|
| Əvvəlki:**The Humans  "Goodbye"** | **Rumıniya Avroviziya Mahnı Müsabiqəsində** **2019** | Sonrakı:**—** |

Xarici keçidlər
---------------

| ⛭2019 Avroviziya Mahnı Müsabiqəsi müğənniləri |
| --- |
| Final | Bilal Həsəni • Kobi Marimi • Mahmud • Maykl Rays • Miki • S!sters |
| I yarımfinal | Darude və Sebastian Reyman • D-moll • Eliot • Hatari • Katerina Duska • Keyt Miller-Haydki • Konan Oziriş • Lake Malawi • Nevena Bojoviç • Oto Nemsadze • Serhat • Tamta • Tulia • Viktor Kron • Yoçi Papai • Zala Kraly və Qaşper Şantl • ZENA |
| II yarımfinal | Anna Odobesku • Carousel • Con Lundvik • Çingiz Mustafayev • Dankan Lourens • Ester Peoni • KEiiNO • Leonora • Luka Henni • Mikela Paç • Paenda • Roko Blajeviç • Sara MakTernan • Sergey Lazarev • Srbuk • Tamara Todevska • Yonida Maliçi • Yuriy Veklenko |